## Naredba o popisu trećih zemalja iz kojih je dozvoljen uvoz žive ribe, njihovih jaja i gameta namijenjenih uzgoju u Republici Hrvatskoj

### NN 133/2009 (5.11.2009.), Naredba o popisu trećih zemalja iz kojih je dozvoljen uvoz žive ribe, njihovih jaja i gameta namijenjenih uzgoju u Republici Hrvatskoj

133 05.11.2009 Naredba o popisu trećih zemalja iz kojih je dozvoljen uvoz žive ribe, njihovih jaja i gameta namijenjenih uzgoju u Republici Hrvatskoj

MINISTARSTVO POLJOPRIVREDE, RIBARSTVA I RURALNOG RAZVOJA

3251

Na temelju članka 77. stavka 4. Zakona o veterinarstvu (»Narodne novine«, broj 41/07 i 155/08) ministar poljoprivrede, ribarstva i ruralnog razvoja donosi

NAREDBU

O POPISU TREĆIH ZEMALJA IZ KOJIH JE DOZVOLJEN UVOZ ŽIVE RIBE, NJIHOVIH JAJA I GAMETA NAMIJENJENIH UZGOJU U REPUBLICI HRVATSKOJ

I.

Uvoz u Republiku Hrvatsku:

(a) žive ribe, njihovih jaja i gameta, namijenjenih za uzgoj u Republici Hrvatskoj;

(b) žive ribe podrijetlom iz akvakulture namijenjene za popunjavanje Lovišta u kojem se u svrhu rekreativnog ribolova provodi organizirano poribljavanje (engl. putt and take fisheries);

(c) ukrasnih riba prijemljivih na jednu ili više bolesti navedenih u Dijelu II, Dodatka IV Pravilnika o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine« br. 42/08) i namijenjenih zatvorenim objektima;

dozvoljen je samo iz odobrenih uzgajališta iz zemalja koje se nalaze na popisu u Dodatku ove Naredbe u registrirana uzgajališta u Republici Hrvatskoj.

II.

Ova Naredba ne primjenjuje se na uvoz slobodnoživućih tuna (Thunnus thynnus), ulovljenih na otvorenom moru koje se dopremaju brodovima morem u registrirana uzgajališta.

III.

Uvoz slobodnoživućih tuna dozvolit će se pod sljedećim uvjetima:

(a) pošiljku mora pratiti ICCAT Bluefin Tuna Catch Document, ovjeren od strane države pod čijom je zastavom tuna ulovljena (članak 24. Pravilnika o ulovu, uzgoju i prometu tuna (Thunnus thynnus) (»Narodne novine« br. 123/07); Prilog 6. Pravilnika o Izmjenama i dopunama Pravilnika o ulovu, uzgoju i prometu tuna (Thunnus thynnus) (»Narodne novine« br. 69/08), koji pri uvozu pregledava ribarski inspektor;

(b) pošiljku je obvezno po prispijeću prijaviti graničnom veterinarskom inspektoru koji će pošiljku uputiti u odobrenu karantenu;

(c) granični veterinarski inspektor će narediti uzimanje uzoraka u karanteni za mikrobiološku pretragu, utvrđivanje rezidua pesticida ili drugih kontaminanata, te radioaktivnih tvari.

IV.

Danom stupanja na snagu ove Naredbe prestaje važiti Naredba o popisu zemalja iz kojih je dozvoljen unos žive ribe, njihovih jaja i gameta namijenjenih uzgoju u Republici Hrvatskoj (»Narodne novine«, broj 124/08).

V.

Ova Naredba stupa na snagu danom objave u »Narodnim novinama«.

Klasa: 322-06/09-01/59

Urbroj: 525-11-08-1

Zagreb, 2. studenoga 2009.

Ministar
Petar Čobanković, v. r.

DODATAK

Popis trećih zemalja, područja zona ili kompartmenta iz kojih je dozvoljen uvoz životinja akvakulture namijenjenih uzgoju, poribljavanju i otvorenim objektima te ukrasnih riba prijemljivih na jednu ili više bolesti navedenih u Dijelu II, Dodatka IV Pravilnika o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine« br. 42/08) i namijenjenih zatvorenim objektima

|  |  |  |  |  |  |  |
| --- | --- | --- | --- | --- | --- | --- |
| Zemlja/područje | | Životinje akvakulture | | | Zona/kompartment | |
| ISO-kod | naziv | ribe | mekušci | rakovi | kod | opis |
| AU | Australija | X(A) |  |  |  |  |
| BA | Bosna i Hercegovina | X(A) |  |  |  |  |
| BR | Brazil | X(B) |  |  |  |  |
| CA | Kanada | X |  |  | CA 0 (D) | Cijelo područje |
| CA 1 (E) | British Columbia |
| CA 2 (E) | Alberta |
| CA 3 (E) | Saskatchewan |
| CA 4 (E) | Manitoba |
| CA 5 (E) | New Brunswick |
| CA 6 (E) | Nova Scotia |
| CA 7 (E) | Prince Edward Island |
| CA 8 (E) | Newfoundland i Labrador |
| CA 9 (E) | Yukon |
| CA 10 (E) | Northwest Territories |
| CA 11 (E) | Nunavut |
| CL | Čile | X(A) |  |  |  | Cijela država |
| CN | Kina | X(B) |  |  |  | Cijela država |
| CO | Kolumbija | X(B) |  |  |  | Cijela država |
| CG | Kongo | X(B) |  |  |  | Cijela država |
| CK | Cook Islands | X(G) | X(G) | X(G) |  | Cijela država |
| HK | Hong Kong | X(B) |  |  |  | Cijela država |
| IN | Indija | X(C) |  |  |  | Cijela država |
| ID | Indonezija | X(A) |  |  |  | Cijela država |
| IL | Izrael | X(A) |  |  |  | Cijela država |
| JM | Jamajka | X(B) |  |  |  | Cijela država |
| JP | Japan | X(B) |  |  |  | Cijela država |
| KI | Kiribati | X(G) | X(G) | X(G) |  | Cijela država |
| LK | Šri Lanka | X(B) |  |  |  | Cijela država |
| MH | Marshall Islands | X(G) | X(G) | X(G) |  | Cijela država |
| MK | Makedonija | X(B) |  |  |  | Cijela država |
| MY | Malezija | X(B) |  |  |  | Peninsular, Western Malaysia |
| NR | Nauru | X(G) | X(G) | X(G) |  | Cijela država |
| NU | Niue | X(G) | X(G) | X(G) |  | Cijela država |
| NZ | Novi Zeland | X(A) |  |  |  | Cijela država |
| PF | Francuska Polinezija | X(G) | X(G) | X(G) |  | Cijela država |
| PG | Papua Nova Gvineja | X(G) | X(G) | X(G) |  | Cijela država |
| PN | Pitcairn Islands | X(G) | X(G) | X(G) |  | Cijela država |
| PW | Palau | X(G) | X(G) | X(G) |  | Cijela država |
| RU | Rusija | X(A) |  |  |  | Cijela država |
| RS | Srbija | X(A) |  |  |  |  |
| SB | Solomon Islands | X(G) | X(G) | X(G) |  | Cijela država |
| SG | Singapur | X(B) |  |  |  | Cijela država |
| ZA | Južna Afrika | X(A) |  |  |  | Cijela država |
| TW | Tajvan | X(B) |  |  |  | Cijela država |
| TH | Tajland | X(B) |  |  |  | Cijela država |
| TR | Turska | X(A) |  |  |  | Cijela država |
| TK | Tokelau | X(G) | X(G) | X(G) |  | Cijela država |
| TO | Tonga | X(G) | X(G) | X(G) |  | Cijela država |
| TV | Tuvalu | X(G) | X(G) | X(G) |  | Cijela država |
| US | Sjedinjene Američke Države(H) | X |  | X | US 0(D) | Cijela država |
| X |  |  | US 1(E) | Cijela država osim sljedećih država: New York, Ohio, Illinois, Michigan, Indiana, Wisconsin, Minnesota i Pennsylvania |
|  | X |  | US 2 | Humboldt Bay (California) |
| US 3 | Netarts Bay (Oregon) |
| US 4 | Wilapa Bay, Totten Inlet, Oakland Bay, Quilcence Bay i Dabob Bay (Washington) |
| US 5 | NELHA (Hawaii) |
| VN | Vijetnam | X(C) |  |  |  |  |
| WF | Wallis i Futuna | X(G) | X(G) | X(G) |  | Cijela država |
| WS | Samoa | X(G) | X(G) | X(G) |  | Cijela država |

X uvoz dozvoljen

(A) Primjenjuje se na sve vrste riba.

(B) Primjenjuje se samo na vrste riba namijenjene zatvorenim objektima i Cyprinidae prijemljive na epizootski ulcerativni sindrom, u skladu s Dijelom II, Dodatka IV Pravilnika o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine« br. 42/08).

(C) Primjenjuje se samo na vrste riba namjenjene zatvorenim objektima prijemljive na epizootski ulcerativni sindrom, u skladu s Dijelom II, Dodatka IV Pravilnika o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine« br. 42/08).

(D) Ne primjenjuje se na vrste riba prijemljive ili vektorske vrste virusne hemoragične septikemije u skladu s Dijelom II, Dodatka IV Pravilnika o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine« br. 42/08).

(E) Primjenjuje se samo na vrste riba prijemljive ili vektorske vrste virusne hemoragične septikemije u skladu s Dijelom II, Dodatka IV Pravilnika o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine« br. 42/08).

(H) Za potrebe ove Naredbe Sjedinjene Američke Države uključuju Puerto Rico, U.S. Virgin Islands, American Samoa, Guam i Northern Mariana Islands

Naredba, NN 133/2009-3251